Siim Karnö

Siim Karnö (sündinud 21. augustil 1991) on eesti ajakirjanik ja pedagoog. 

Ta on lõpetanud Tartu ülikooli eesti ja soome-ugri keeleteaduse erialal 2013. aastal ning saanud 2015. aastal magistrikraadi eesti keele ja kirjanduse õpetaja erialal. Tema magistritöö keskendus eesti keele riigieksami kirjutamisosa esimese ja teise hindaja õigekeelsusvigade märkimiste erinevustele. Aastatel 2019–2021 läbis Tallinna ülikoolis täiendõppeprogrammi "Kaasav haridus". 

Ta oli aastatel 2014–2023 Tartu Hansa kooli eesti keele ja kirjanduse õpetaja ning aastatel 2020–2023 Tartu Annelinna Gümnaasiumi eesti keele ja kirjanduse õpetaja. Ta on juhendanud nii põhikooli kui ka gümnaasiumi õpilasi erinevatel olümpiaadidel, konkurssidel ja võistlustel. Ta on olnud eesti keel teise keelena riigieksameid ettevalmistava komisjoni liige. Aastast 2023 kirjutab reisiteemalisi artikleid ajalehtedele Postimees ja Õhtuleht ning ajakirjale "Kalale! Looduses". Aastast 2024 kirjutab reisi- ja persooniartikleid ajakirjadele "Eesti Naine" ja "Naisteleht." Ta teeb koostööd Eesti Rahvusringhäälinguga (ERR); väljaannetega "Reisimaailm", "Kodu uudised", "Traveller", "Tartu Teataja", venekeelne “Vestnik Tartu”, “Tiiu” jt. 

2024. aastast kirjutab ta gastronoomiaartikleid Maalehe lisasse "Targu Talita". 

2024. aasta maikuust on tal omanimeline reisiteemaline raadiorubriik raadio Ring FM hommikuprogrammis. Ta on esinenud mitmes reisiteemalises taskuhäälingu- ja raadiosaates ("Järgmine peatus", "Jälle lennus", "Huvitaja", "Uudis+" jt).

Tema artiklid ja intervjuud propageerivad Eestimaa erilisi paiku ning tekitavad huvi reisimise vastu vähemtuntud paikadesse.

2015. aastal pidas ta koos Kadri Sõrmusega Johannes Voldemar Veskile pühendatud keelekonverentsil ettekande "Emakeeleõppija korpus EMMA ja mõnda, mis seal sees leida on". 2022. aasta sügisel osales ta Tartu Haridusfestivali raames peetud paneelaruteluringis "Mitmekeelne klassiruum" koos Kristina Kallase, Birute Klaas-Langi ja Kersti Kivirüüdiga.

2023. aasta augustis veetis ta päeva haridus- ja teadusminister Kristina Kallaste töövarjuna.

Ta on Eesti Emakeeleõpetajate Seltsi liige, Eesti keele kui teise keele õpetajate liidu liige ning Eesti Kultuuri Koja liige. 

2024. aastal sai ta Setomaa ülembsootska tunnustuse Setomaast kirjutatud artiklite eest ning Viimsi vallavalitsuse tänukirja valla väikesaarte kajastamise eest meedias. 2025. aasta suvel sai ta Maardu linna 45. aastapäevale pühendatud üritusel Maardu linnapea tänu Maardu positiivselt esile toomise eest laiemale üldsusele. Samuti on ta pälvinud tänu Räpina vallavalitsuselt Räpinast kirjutatud artikli eest.

Viited

Välislingid
 https://vikerraadio.err.ee/1609681169/huvitaja-hiidrahnud-ja-turismiteelt-korvalejaavad-paigadhttps://vikerraadio.err.ee/1609193990/huvitaja-huvitavad-ja-vahetuntud-paigad-eestis
 https://www.ohtuleht.ee/oltv-raadio/1111814/jargmine-peatus-kulasta-eesti-vahetuntud-paiku-saarekummitused-maakaardilt-kustutatud-linnad-ja-kohe-savannimaastik
 https://opleht.ee/2023/08/toovarjuna-ministri-juures/
 https://www.ivoox.com/en/ketlin-suvi-ja-siim-karno-noored-opetajad-oma-audios-mp3_rf_91855060_1.html
 https://castbox.fm/episode/Hommik!-Siim-Karn%C3%B6.-Eesti-keele-%C3%B5petamisest-teise-emakeelega-lastele-id1116016-id572871723?country=us
 https://open.spotify.com/episode/2uqcAXMTh2okgNMdC67sTe

Kategooria:Eesti ajakirjanikud
Kategooria:Tartu Ülikooli filosoofiateaduskonna vilistlased
Kategooria:Sündinud 1991